**Грамадскае аб’яднанне «Цэнтр інфармацыйнай падтрымкі грамадскіх ініцыятыў „Трэці сектар"»** (**Цэнтр «Трэці сектар»**) — грамадскае аб’яднанне, створанае ў Гродне ў 1997 г. групай грамадскіх актывістаў і журналістаў.

Асноўныя напрамкі дзейнасці
---------------------------

### Грамадзянская адукацыя ў галіне журналістыкі

Адзін з галоўных накірункаў дзейнасці арганізацыі. З 1997 г. на яе базе працуе «Школа маладога журналіста», выпускнікамі якой з’яўляюцца больш за 350 чалавек. У 2007, 2010, 2012, 2014 гг. на базе арганізацыі праводзіліся «Фестывалі моладзевай журналістыкі „Твой стыль"». У 2007 г. быў створаны сайт «Твой стыль».

### Інфармацыйная падтрымка грамадскіх ініцыятыў

Трэці сектар — сайт, на якім друкуецца інфармацыя пра дзейнасць грамадскіх ініцыятыў Гродзеншчыны. З красавіка 1999 г. выдавалася электронная рассылка «Кроніка грамадскага жыцця Гарадзеншчыны». З 1997 да 2006 г. выдаваўся бюлетэнь (пазней часопіс) «Трэці сектар».

### Культура і спадчына

Праграма накіраваная на захаванне і папулярызацыю беларускай культурнай спадчыны. У межах праграмы выдаваліся кнігі «Песня пра зубра», «Традыцыйная кухня Беласточчыны і Гарадзеншчыны», «Легенды і міфы: ад Нёмана да Буга», «Гісторыя ХХ-га стагоддзя ва ўспамінах гарадзенцаў», відэапраект «Постаці».

### Паляпшэнне якасці жыцця сталых людзей

«Універсітэт Залатога Веку» для сталых людзей працуе ў Гродне з 2010 г. Яе мэтай з’яўляецца павышэнне якасці жыцця сталых людзей праз іх інтэлектуальную, фізічную і сацыяльную актывізацыю. Універсітэт Залатога Веку прызнаны «Найлепшай адукацыйнай падзеяй года» ў Беларусі ў 2014 г.

### Транспамежнае супрацоўніцтва

Арганізацыя ладзіць трансгранічныя праекты ў галіне культуры, адукацыі, моладзі. Міжнародныя летнікі «ПоЛіБелКа» ладзіліся ў 2003, 2006, 2010 г. для прадстаўнікоў арганізацый з Беларусі, Літвы, Польшчы і Калінінградскай вобласці Расіі. Форум грамадскіх арганізацый Еўрарэгіёна «Нёман» быў праведзены ў Гродне ў 2002 г.

### Развіццё мясцовых супольнасцей

«Адкрытая школа мясцовых супольнасцей» ладзілася арганізацыяй у 2003—2011 гг.

Фестываль моладзевай журналістыкі «Твой стыль»
----------------------------------------------

Фестываль журналістыкі, Гродна. Узнагароджанне пераможцаў
Фестываль заснаваны грамадскім аб’яднаннем «Цэнтр „Трэці Сектар"» у супрацоўніцтве з «Беларускай асацыяцыяй журналістаў» у 2007 годзе і быў задуманы як дадатковая пляцоўка для павышэння прафесійнага ўзроўню маладых журналістаў.

Упершыню Фестываль моладзевай журналістыкі «Твой Стыль» адбыўся 18-20 мая 2007 года.

Другі Фестываль адбыўся 21 мая 2009 г. і атрымаў званне Чэмпіёны грамадзянскай супольнасці Асамблеяй дэмакратычных няўрадавых арганізацый Беларусі.

У трэцім фестывалі, які адбыўся 25-27 мая 2012 г. прынялі ўдзел больш за 150 чалавек. Чацвёрты Фестываль прайшоў 16-18 мая 2014 года і сабраў больш за 100 чалавек. У межах Фестываляў праводзяцца нацыянальны конкурс для журналістаў-пачаткоўцаў, майстар-класы ад журналістаў-прафесіяналаў, а таксама Фотабатл для фатографаў-аматараў з розных гарадоў краіны.

Зноскі
------

1. ↑  Твой стыль Архівавана 10 снежня 2015.
2. ↑  Постаці
3. ↑  Універсітэт Залатога Веку Архівавана 18 снежня 2014.
4. ↑  Найлепшая адукацыйная падзея года
5. ↑  «ПоЛіБелКа»
6. ↑   Архівавана 2 чэрвеня 2021.
7. ↑  Трэці фестываль моладзевай журналістыкі «Твой стыль» Архівавана 20 сакавіка 2014.
8. ↑  Чацвёрты фестываль моладзевай журналістыкі «Твой стыль» Архівавана 26 студзеня 2016.

Спасылкі
--------

* ngo.by Архівавана 12 сакавіка 2016.
* Вечерний Гродно Архівавана 4 сакавіка 2016.
* tut.by Архівавана 5 лістапада 2014.
* Наша Ніва
* tut.by Архівавана 5 лістапада 2014.
* Наша Ніва
* Інтекс-Пресс Архівавана 18 мая 2014.
* Комсомольская правда(недаступная спасылка)
* Радыё Рацыя
* Биржа информации(недаступная спасылка)
* Новы час
* www.3sektar.by/fest Фестываль моладзевай журналістыкі "Твой Стыль" Архівавана 20 сакавіка 2014.